**Vestirea lui Mesia**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vestirea lui Mesia

La timpul sosirii... vremii

Pentru-a fi născut Mesia,

Din cer a venit un înger

Cu iuţeala-i ca un fulger

Pentru-o fecioară, Maria.

La Nazaret, unde se-afla

În timpul ei de rugăciune,

Vestea îngerul... i-a spus

Că-L va năştea pe Isus -

În Duhul Sfânt, o minune.

La cuvintele-i preasfinte

Ea-n duhu-i s-a tulburat,

Dar îngerul, prin vorbire

Planul sfânt de mântuire

Vestindu-i, s-a resemnat.

A aşteptat să-mplinească

Timpul scump şi minunat;

După vremea ce-a trecut,

La Betleem ea L-a născut

Pe-al Lumii mare Împărat.

Flavius Laurian Duverna